钦定古今图书集成/理学汇编/文学典/第001卷 > 易经 > 《革卦》
## 钦定古今图书集成/理学汇编/文学典/第001卷 > 易经 > 《革卦》

九五，大人虎变，未占有孚。《象》曰：“大人虎变”，其文炳也。
上六，君子豹变，小人革面，征凶，居贞吉。《象》曰：“君子豹
变”，其文蔚也。“小人革面”，顺以从君也。

〈大全〉张子曰：“虎变文章大，故炳；豹变文章小，故蔚。”吴氏曰：“炳者，如火日之光明也。”